176 Az Európai Unió Hivatalos Lapja 03/14. kötet 31993R1108 1993.5.7. AZ EURÓPAI KÖZÖSSÉGEK HIVATALOS LAPJA L 113/1 A TANÁCS 1108/93/EGK RENDELETE (1993. május 4.) az egyrészről a Közösség, másrészről Ausztria, Finnország, Izland, Norvégia és Svédország között létrejött, a mezőgazdaságról szóló kétoldalú megállapodások alkalmazására vonatkozó egyes rendelkezések megállapításáról AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerző- désre és különösen annak 113. cikkére, tekintettel a Bizottság javaslatára, mivel a Közösség Portóban 1992. május 2-án, egyes mezőgaz- dasági megállapodások vonatkozásában levélváltás formájában kétoldalú megállapodásokat írt alá Ausztriával, Finnországgal, Izlanddal, Norvégiával, Svédországgal és Svájccal; mivel e megállapodásokat egy időben írták alá az egyrészről az Európai Gazdasági Közösség, az Európai Szén- és Acélközösség és annak tagállamai, másrészről az Európai Szabadkereskedelmi Társulás tagállamai között létrejött, az Európai Gazdasági Térségről szóló megállapodással (a továbbiakban , EGT-megálla- podás"); mivel minden fél célja annak biztosítása volt, hogy az EGT-megállapodás és a mezőgazdaságról szóló kétoldalú megállapodások egy időben lépjenek hatályba; mivel a Svájci Államszövetség azon határozatának eredménye- képpen, hogy nem erősíti meg az EGT-megállapodást, 1993. március 17-én aláírták az egyrészről a Közösség, másrészről Ausztria, Finnország, Izland, Norvégia és Svédország között, levélváltás formájában létrejött megállapodásokat, azzal a céllal, hogy az ezen országok között 1992. május 2-án aláírt, a mezőgazdaságról szóló kétoldalú megállapodásokat 1993. április 15-étől az EGT-megállapodás hatálybalépéséig alkal- mazzák; mivel az 1993. március 17-én aláírt megállapodások előírják, hogy — amennyiben a szerződő felek másként nem rendelkeznek — az ezen ideiglenes megállapodások 1994. január 1-jén hatályukat vesztik, ha az EGT-megállapodás azon a napon nem lép hatályba; mivel 1993. március 15-i határozatával (!) a Tanács az említett megállapodásokat jóváhagyta; mivel meg kell határozni e megállapodások különböző rendel- kezéseinek alkalmazására vonatkozó végrehajtási rendelkezé- seket, ELFOGADTA EZT A RENDELETET: 1. cikk A Szerződés II. mellékletében felsorolt és a piac közös szervezé- sére vonatkozó szabályok hatálya alá tartozó mezőgazdasági termékek tekintetében, az egyrészről az Európai Gazdasági Közösség, másrészről Ausztria, Finnország, Izland, Norvégia és Svédország között 1992. május 2-án Portóban aláírt kétoldalú megállapodásokra vonatkozó végrehajtási rendelkezéseket a tej- és tejtermékpiac közös szervezéséről szóló, 1968. június 27-i 804/68/EGK tanácsi rendelet () 30. cikkében, vagy a piacok közös szervezéséről szóló más rendeletek megfelelő cikkeiben megállapított eljárással összhangban jóváhagyják. Amennyiben a megállapodások alkalmazása az aláíró államok szoros együtt- működését igényli, a Bizottság bármely, az ilyen együttműködés biztosításához szükséges intézkedést megtehet. 2. cikk Ez a rendelet az Európai Közösségek Hivatalos Lapjában való kihir- detését követő napon lép hatályba. Ezt a rendeletet 1993. április 15-től kell alkalmazni. ( HL L 109., 1993.5.1., 1. o. ) HL L 148., 1968.6.28., 1. o. A legutóbb a 2071/92/EGK rende- lettel (HL L 215., 1992.7.30., 1. o.) módosított rendelet.